श्रीधर पंत (मनोज जोशी) गांव के मंदिर के पुजारी है. पूजापाठ उनके पूरे परिवार के जीवन निर्वाह का एकमात्र साधन है. पंत का छोटा बेटा निरंजन (सौरभ गोगटे) पूजापाठ में बहुत ज्यादा रूचि नहीं लेता है, लेकिन वो इन सबका कभी विरोध भी नहीं करता है. पैसे की आशा में कभी कभार पूजा भी करने जाता है. जर्मनी में एक मंदिर के पुजारी के रूप में जाने का प्रस्ताव पंत के बड़े बेटे काशीनाथ (पुष्कराज चिरपुटकर) को मिलता है, लेकिन उसका कहना है कि “हम मर भी गए, फिर भी विदेश की युवा पीढ़ी आस्तिक नहीं बनेगी, तो फिर हम अपना खून पसीना क्यों बहाए.” इसलिए वह जर्मनी जाने के लिए मना कर देता है. लेकिन अपने परिवार के पास चलकर आ रहे इस मौके को कोई और ना हड़प ले, ऐसा निरंजन सोचता है. निरंजन अपने दोस्त सनी (शुभंकर एकबोटे) के साथ डेविड (सुजय जाधव) के पास जाता है. उसे लगता है कि डेविड ही उसका एक समझदार दोस्त है, कुछ ना कुछ आईडिया तो जरूर बताएगा.